open-index/open-wikipedia-markdown huggingface dataset:
David Carradine

**John Arthur Carradine**, nado no barrio de Hollywood, nos Ánxeles (California), o 8 de decembro de 1936 e finado en Bangkok o 3 de xuño de 2009, foi un actor estadounidense, máis coñecido polo nome de **David Carradine**. Acadou sona polo seu traballo na serie de televisión dos anos 70 *Kung Fu* e máis recentemente coa película *Kill Bill*. Apareceu en máis de 100 filmes e foi nomeado catro veces a un Globo de Ouro.

## Traxectoria 
### Primeiros anos 
Carradine naceu en Hollywood (California), fillo de Ardanelle Abigail (nacida McCool; 1911-1989) e do destacable actor estadounidense John Carradine. Era o medio irmán de Bruce, Keith e Robert Carradine, así como o tío de Ever Carradine e mais Martha Plimpton. Carradine tiña devanceiros irlandeses, ingleses, escoceses, galeses, alemáns, españois, italianos, ucraínos e cherokees. Carradine acudiu á escola de primaria de Oakland (California) e máis adiante estudou drama na Universidade do estado de San Francisco antes de traballar como actor en teatro, televisión e cinema. Cambiou o seu nome a David tras comezar a súa carreira.

### Carreira 
Actuou na serie de televisión, *Shane*, pero sobre todo se fixo coñecido polo seu papel de Kwai Chang Caine na serie *Kung Fu*. Tamén interpretou numerosos papeis en filmes, destacando o seu de Bill nos volumes das películas *Kill Bill*, de Quentin Tarantino.

## Notas 
## Véxase tamén
Shangzhi

**Shangzhi** é unha cidade do sueste da provincia de Heilongjiang, China.  A cidade ten 228.273 habitantes e localízase a 124&nbsp;km da capital provincial, Harbin 
Ata 1946 chamábase **Zhuhe** (**珠河**), orixinouse durante os anos do emperador Guangxu a fins da dinastía Qing, e mudou de nome para lembrar ao heroe da loita contra dos xaponeses, Zhao Shangzhi.
Jiutai

**Jiutai** (**九台**) é unha cidade de máis de 100.000 habitantes da provincia de Jilin, na República Popular da China, localízase ao oeste de Changchun. Arredor do 6,8% da súa poboación é cristiá.
Yorkshire Norte

**Yorkshire Norte** ou **North Yorkshire** é un condado repartido entre as rexións de Yorkshire e Humber e North East England, Inglaterra, Reino Unido. Divídese nos distritos de Craven, Hambleton, Harrogate, Richmondshire, Ryedale, Scarborough e Selby. O condado formouse en 1974 e cobre 8,038&nbsp;km², nos que viven 1.037.285 persoas.
Kent, Inglaterra

miniatura|Castelo de Dover, Kent.
**Kent** é un condado de Inglaterra (Reino Unido). Maidstone é a capital. En 2003 tiña 1&nbsp;599&nbsp;912 habitantes nunha área de 3981&nbsp;km², limitada ao leste polo Mar do Norte, ao sur polo paso de Calais e por East Sussex, ao oeste por Surrey e polo Gran Londres e ao norte por Essex.

## Historia 
O seu nome deriva dunha das tribos celtas de Gran Bretaña, os Cantiaci, converteuse nun dos reinos dos xutos, tribo xermánica con orixe en Xutlandia.

## Véxase tamén
### Ligazóns externas
* 
* Kent County Council&nbsp;– local government website
* BBC&nbsp;– origins of Kent placenames
* Images of Kent at the English Heritage Archive
Abdul Rashid Dostum

**Abdul Rashid Dostum** (en ), nado en 1954, é o ministro de defensa de Afganistán e un dos chamados *señores da guerra* uzbekos.

Formou na década de 1970 unha milicia uzbeka que apoiou á República Democrática de Afganistán contra da dos mujahedin, apoiados por Estados Unidos. O 18 de abril de 1992 sublevouse contra o goberno de Mohammed Najibullah, aliándose con Ahmed Shah Massoud. Xuntos capturaron Cabul, a capital afgá.
Afroamericano

miniatura
miniatura|Densidade de afroamericanos nos Estados Unidos no ano 2020.
O termo **afroamericano** designa os descendentes dos negros africanos levados á forza polos europeos a América para dedicalos ao traballo escravo. Moitos afroamericanos son tamén descendentes de europeos ou amerindios.

## Estados Unidos 
O termo orixinouse nos Estados Unidos para designar o grupo étnico descendente de individuos da África Negra levados de forma forzada para traballar como escravos nas plantacións dos estados do sur ou empregados no servizo doméstico a partir do século XVII e en especial no XVIII. O termo estenderíase pouco a pouco por todo o continente, e hoxe emprégase tamén para designar a calquera individuo americano descendente de africanos, con independencia da súa nacionalidade. Para designar os afroamericanos dos Estados Unidos emprégase tamén o termo "afroestadounidense".
A principios do século XX, os movementos do nacionalismo negro estadounidenses chegaron a estender o concepto até que chegou a designar a calquera individuo non descendente de europeos brancos. Así Wallace Fard Muhammad, fundador de Nación do Islam, e figura importante no desenvolvemento do nacionalismo negro era descendente de polinesios.

Nos anos 60, coa superación dos postulados do nacionalismo racial, os movementos de esquerdas vinculados coa negritude desenvolveron o discurso de que a pertenza ao grupo era unha cuestión voluntaria e dependente da situación social, e non podía estar baseada en conceptos raciais. Así, grupos como os Panteras Negras tiveron militantes de orixe asiática, como Richard Aoki e mesmo branca, como James Cronwell. Esta perspectiva é asumida até hoxe pola corrente principal dos nacionalistas afroamericanos de todo o continente.

Segundo o censo de 2003 hai 37&nbsp;100&nbsp;000 afroamericanos, o que representa o 12,9% da poboación norteamericana. Aproximadamente un 55% vive nos estados do sur, aínda que é Nova York onde se atopa a maior concentración, con 2&nbsp;000&nbsp;000 de afroamericanos.

## Resto de América 
Ademais dos Estados Unidos, diversos países americanos teñen unha porcentaxe importante de individuos de orixe afroamericana. Pódense destacar os casos de Haití, o Brasil, a República Dominicana, Colombia etc. Hoxe en día constitúen un 10% da poboación do continente, sendo unha das minorías máis importantes e tamén das máis discriminadas.

## Notas 
## Véxase tamén 
* Clasificación dos seres humanos
* Raza negra
* Racialización
* Racismo
* Racismo ambiental
Glenn Murcutt

[miniatura|dereita|200px|[Casa Marika-Alderton]]
**Glenn Murcutt**, nado en 1936 en Londres, é un arquitecto británico.

## Traxectoria 
Estudou arquitectura do 1956 ó 1960 na Universidade de Nova Gales do Sur.

Traballa en Australia onde fai construcións ecolóxicas en harmonía co clima e coa paisaxe usando materiais "simples" (metal, madeira, vidro,...). Murcutt refírese á súa técnica coma **funcionalismo ecolóxico**.

Comeza a súa carreira facendo colaboracións no estudo de Ancher, Mortlock, Murray & Wooley en Sydney. No 1969 abre o seu estudo de arquitectura onde traballa só, sen ningún colaborador. Construíu preto de 500 casas privadas, e moitos museos e centros culturais, todos eles na Australia. No ano 2002 recibiu o Premio Pritzker, sendo o primeiro arquitecto australiano en recibir este recoñecemento.

## Principais proxectos 
* 1972-74 : *Laurie Short House*, Sydney (NGS)
* 1974-75 : *Marie Short House*, Kempsey (NGS)
* 1977-80 : *Nicholas House*, Mount Irvine (NGS)
* 1977-80 : *Carruthers House*, Mount Irvine (NGS)
* 1980-83 : *Ball-Eastaway House*, Glenory, Sydney (NGS)*1976-79 e 1982-88 : *Museum of Local History and Tourist Office*, Kempsey (NGS)
* 1981-82 : *Fredericks House*, Jamberoo (NGS)
* 1982-84 : *Magney House*, Bingie Bingie (NGS)
* 1986-90 : *Magney House*, Sydney (NGS)
* 1988-91 : *Done House*, Sydney (NGS)
* 1988-92 : *Meagher House*, Bowral (NGS)
* 1989-94 : *Simpson-Lee House*, Mount Wilson (NGS)
* 1991-94 : *Marika-Alderton House*, Yirrkala Community, Eastern Arnhern Land (NT)
* 1992 : *Murcutt Guest Studio*, Kempsey (NGS)
* 1992-94 : *Bowali Visitor Information Centre*, Kakadu National Park (NT), en colaboración con Troppo Architects
* 1994-96 : *Schnaxl House*, Newport, Sydney (NGS)
* 1996-98 : *Fletcher-Page House*, Kangaroo Valley (NGS)
* 1995-96 : *Douglas and Ruth Murcutt House*, Woodside (SA)
* 1996-99 : *Arthur and Yvonne Boyd Art Centre*, Riversdale, West Camberra (NGS), en colaboración con Reg Lark e Wendy Lewin
* 1997-2001: *House in the Southern Highlands* (NGS)

## Ligazóns externas 
* https://web.archive.org/web/20090620043602/http://www.pritzkerprize.com/laureates/2002/index.html Murcutt en pritzkerprize.com
Samuel Cornish

**Samuel Eli Cornish**, nado en Sussex (Delaware) en 1795 e finado en Brooklyn (Nova York) o 6 de novembro de 1858, foi un abolicionista, xornalista e pastor presbiteriano afroamericano.

## Traxectoria 
Nado de pais libres, en 1815 trasladouse a Filadelfia, en 1821 logo de se traslar a Nova York organiza unha congregación de presbiterianos negros, ao ser ordenado pastor en 1822, a súa parroquia tomou forma oficial co nome de New Demeter Street Presbyterian Church, converténdose na primeira igrexa presbiteriana negra. En 1833 Cornish uniuse á Sociedade Antiescravista Americana. En 1887 con John Russwurm fundou o primeiro xornal afroamericano, ''Freedom's Journal''.
Aaliyah

**Aaliyah Dana Haughton**, nada o 16 de xaneiro de 1979 e finada o 25 de agosto de 2001, foi unha cantante afroamericana de R&B, que actuou tamén en dous filmes antes da súa morte nun accidente de aviación aos 22 anos.

Nada en Brooklyn, Nova York, medrou en Detroit. En 1994 lanzou o seu primeiro álbum, ''Age Ain't Nothing But a Number*, que se converteu en disco de platino. O seu segundo álbum, *Once In A Million* saíu a fins de 1996, nel incluíase o éxito internacional *If Your Girl Only Knew* que acadou o dobre platino nos Estados Unidos. En 2001 a súa canción *Try Again'' converteuse en número un na lista americana.

## Filmografía 
## Véxase tamén 
### Ligazóns externas 
* Ficha na IMDb
Abd Al-Rahman Abnoudi

**Abd Al-Rahman Abnoudi**, nado en Abnoud en 1938 e finado no Cairo o 21 de abril de 2015, foi un escritor exipcio  autor de *Morte no asfalto* (''al-Mawt 'ala al-asfalt'').
Na súa poesía emprega o dialecto árabe falado nas zonas rurais de Exipto, mentres nos seus estudos e artigos emprega o árabe clásico.
Breyten Breytenbach

**Breyten Breytenbach**, nado en Bonnievale, Suráfrica, o 16 de setembro de 1939 e finado en París o 24 de novembro de 2024, foi un escritor en afrikaans e inglés e pintor surafricano con nacionalidade francesa.

## Traxectoria 
Estudou Belas Artes na Universidade de Cidade do Cabo, onde entrou no grupos de oposición ao apartheid. A comezos da década de 1960 marcha a París, e ao casar cunha francesa de orixe vietnamita non se lle permitiu regresar por infrinxir a Lei de Prohibición de Matrimonios Mixtos (1949) e a Lei de Inmoralidade (1950).

En Francia foi un dos fundadores de Okhela, un grupo de resistencia contra o apartheid no exilio. Nunha viaxe ilegal a Suráfrica en 1975 foi arrestado e condenado a nove anos de prisión por alta traizón. Liberado en 1982 debido á intervención internacional, regresou a París e obtivo a nacionalidade francesa.

A obra de Breytenbach inclúe numerosos títulos de poesía, novelas e ensaios, moitos escritos en afrikaans e outros publicados orixinalmente en inglés. Era irmán de Jan Breytenbach, o fundador das forzas especiais surafricanas.

## Notas
Hailar

**Hailar** é unha cidade e distrito administrativo en Hulunbuir, Mongolia Interior, República Popular da China. Poboación: 209.294 (1999).

## Historia
Hailar fundouse como un forte chinés en 1734 e ata 1945 foi a capital da pronvincia de Xingan.
Yaphet Kotto

**Yaphet Frederick Kotto**, nado en Nova York en 1937 e finado en Manila o 15 de marzo de 2021, foi un actor estadounidense, fillo dun xudeu camerunés.

Kotto comezou a actuar en Broadway, onde apareceu en *The Great White Hope*, entre outras obras. En 1963 comezou a interpretar pequenos papeis en filmes, e en 1964 tivo o seu primeiro papel importante en *Nothing But a Man*. Kotto interpretou o papel de Mr. Big en *Vive e deixa morrer* e tamén actuou en *Alien*. Interpretou o papel do tenente Al Giardello na serie de televisión *Homicide: Life on the Street*.

Kotto apoiou a Steve Forbes na súa campaña para ser nomeado candidato republicano á presidencia dos Estados Unidos.

## Filmografía 
* *4 for Texas* (1963)
* *Nothing But a Man* (1964) Jocko
* *5 Card Stud* (1968) &mdash; Little George (Mama's bartender)
* *The Thomas Crown Affair* (1968) &mdash; Carl
* *The Liberation of L.B. Jones* (1970) &mdash; Sonny Boy Mosby
* *Across 110th Street* (1972) &mdash; Tte. Pope
* *Vive e deixa morrer* (1973) &mdash; Kananga/Mr. Big
* *Truck Turner* (1974) &mdash; Harvard Blue
* *Report to the Commissioner* (1975) &mdash; Richard 'Crunch' Blackstone
* ''Sharks' Treasure* (1975) &mdash; Ben Flynn
* *Friday Foster* (1975) &mdash; Colt Hawkins
* *Drum* (1976) &mdash; Blaise
* *Monkey Hustle* (1976) &mdash; C.C. Foxx
* *Roots* (1977) TV miniseries
* *Raid on Entebbe* (1977) (TV) &mdash; President Idi Amin Dada
* *Blue Collar* (1978) &mdash; Smokey James
* *Alien* (1979) &mdash; Parker
* *Brubaker'' (1980) &mdash; Richard 'Dickie' Coombes
* *The Star Chamber* (1983) &mdash; Det. Harry Lowes
* *Terror in the Aisles* (1984) documentary &mdash; archival footage
* *Sinal de alarma* (1985)
* *Eye of the Tiger* (1986) &mdash; J. B. Deveraux
* *The Park Is Mine* (1986) &mdash; Eubanks
* *The Running Man* (1987) &mdash; William Laughlin
* *Midnight Run* (1988) &mdash; FBI Agent Alonzo Mosely
* *Tripwire* (1990) &mdash; Lee Pitt
* ''Freddy's Dead: The Final Nightmare* (1991) &mdash; Doc
* *Homicide: Life on the Street* (1993–1999) &mdash; Lieutenant Al Giardello
* *The Puppet Masters* (1994) &mdash; Ressler
* *Two If by Sea'' (1996) &mdash; FBI Agent O'Malley
* *Witless Protection* (2008)

## Notas
Melihate Ajeti

**Melihate Ajeti**, nada o 9 de outubro de 1935 en Pristina e finada o 28 de marzo de 2005 na mesma cidade, foi unha actriz kosovar.

## Traxectoria 
Comezou a actuar aos 16 anos e perfeccionou os seus estudos en París (Comedie Française). Considerada a actriz teatral máis importante de Kosovo, actuou tamén en numerosos filmes kosovares e iugoslavos: *Uka i Bjeshkëve të nemuna*, *Buka*, *Etja*, *Trimi*, *Era e Lisi*, *Kur Pranvera vonohet*, *Të ngujuarit*, *E shtëna në ajër*, *Përroi vërshues*, *Migjeni*, *Gjurmët e bardha*, *Dorotej*, *Lepuri me 5 këmbë* etc.

## Véxase tamén 
### Ligazóns externas 
* Páxina oficial 
* Ficha na IMDb
Feixoada

A **feixoada** é un dos pratos da gastronomía portuguesa e brasileira. Os seus ingredientes básicos son o arroz, o feixón e a carne de porco.

No Brasil, os días tradicionais da feixoada son o mércores e o sábado. Neses días, os restaurantes serven feixoada nos seus menús, e algunhas familias e grupos de amigos preparan " *feijoadas* " en reunións familiares. É un prato de preparación relativamente barato, sendo consumida por todas as clases sociais.

## Historia 
Os portugueses levaron receitas para o Brasil, algunhas cos seguintes ingredientes: orella, fociño, rabo e lingua de porco. Luís da Câmara Cascudo escribe sobre as orixes da feixoada no libro *História da Alimentação no Brasil*.

Segundo a escritora e xornalista Eda Romio, " *uma primitiva feijoada começou a ser feita nas senzalas a partir de 1549 com a chegada dos primeiros escravos oriundos da África* ".
Andoriano

miniatura|Muller andorian
No universo de ficción de Star Trek, os andorianos son unha especie de humanoide nativos da lúa Andor. Teñen a pel azul, dúas antenas craniais e pelo branco. É unha especie historicamente violenta e inclinada á guerra. O matrimonio andoriano fórmase pola unión de catro individuos.
Río Sella

O **Sella** é un río asturiano que desemboca no mar Cantábrico formando a ría de Ribeseya.

Nace nos Picos de Europa, na *fonte do inferno*, en Sajambre (León). Pasa por Cangas de Onís e desemboca no mar en Ribeseya (Asturias). Ten unha lonxitude de 56 Km. e unha conca de 1246&nbsp;km². Percorre a cordilleira de Cuera, os picos de Europa, o cordal de Ponga e o Sueve.

Os seus principais afluentes son os ríos Ponga e Piloña, pola esquerda, e o Dobra e o Güeña pola dereita.

Todos os anos celébrase no mes de agosto o chamado Descenso Internacional do Sella, partindo desde Les Arriondes até o mar e que consiste nunha proba piragüista con milleiros de espectadores que remata baixo a ponte do Ribadesella despois de percorrer unha distancia de 19 quilómetros.
Nacionalidade histórica

[miniatura|375px|Comunidades autónomas segundo o seu [Estatuto de Autonomía|estatuto de autonomía.

]]
**Nacionalidade histórica** é un termo usado no Estado Español para caracterizar ás comunidades autónomas que declaran ter unha identidade colectiva particular.

## Historia e características 
Termo recorrente na política do Estado español. É usado para designar aquelas comunidades autónomas que polo seu pasado histórico e mais o seu presente contan cunha identidade colectiva, lingüística e cultural de seu, diferenciada da recoñecida como española. A Constitución Española de 1978 non fai mención explícita a este termo, malia que foi discutido e segue a ser unha cuestión polémica que hoxe figura nos estatutos dalgunhas comunidades autónomas, as cales posúen un grao maior de competencias cedidas por parte do goberno do Estado. 
### Estatutos 
Con data de 2010, as comunidades autónomas que teñen recoñecida a característica de «nacionalidade», segundo está estipulado en cadanseu estatuto, son:

* Comunidade Autónoma de Andalucía: utiliza o termo «nacionalidade» no primeiro estatuto da restauración democrática, pero na reforma en marcha en 2006, está a considerarse o termo realidade nacional.
* Comunidade Autónoma de Aragón: utiliza o termo «nacionalidade» a partir das modificacións de 1996.
* Comunidade Autónoma das Illas Baleares: usa o termo «nacionalidade histórica» xa no primeiro artigo do estatuto de autonomía do 1983.
* Comunidade Autónoma das Illas Canarias: a partir da reforma de Estatuto de Autonomía de 1996.
* Comunidade Autónoma de Cataluña: utilizaba o termo «nacionalidade» no primeiro estatuto da restauración democrática, e na reforma de 2006, aparece o termo nación no preámbulo.
* Comunidade Autónoma Galega: utiliza o termo «nacionalidade histórica» xa no primeiro estatuto da restauración democrática.
* Comunidade Autónoma Vasca: utiliza o termo «nacionalidade» no primeiro estatuto da restauración democrática.
* Comunidade Autónoma Valenciana: a partir do Estatuto de Autonomía de 2006 utiliza o termo "nacionalidade histórica".

## Notas
Río Deza

O **río Deza** é un afluente do río Ulla pola esquerda. O seu nacente principal está nas proximidades de Candosa, no Irixo. Durante os primeiros catro quilómetros separa este concello do de Beariz e axiña adéntrase na provincia de Pontevedra por entre os Montes do Testeiro. Ten un percorrido de 51 km e presenta unha conca de 551&nbsp;km². O caudal absoluto achegado na súa desembocadura é de 18,6 m³/s.

## Principais afluentes 
Pola marxe dereita (de sur a norte):
* Río Asneiro.
* Río de Santa Lucía.
* Rego de Faquintas.
* Rego de Busto.
* Río Carrio, xa no concello de Vila de Cruces.
* Río Orza.
Pola marxe esquerda (de sur a norte):
* Regueiro do Candán.
* Regueiro de Refoxos.
* Río da Gouxa ou da Mera.
* Regueiro de Saídres.
* Río Toxa.
* Río Cervañiña ou da Casela.

## Galería de imaxes 

Ficheiro:Ponte Taboada, río Deza 1.JPG|Ponte Taboada.
Ficheiro:Ponte de Carboeiro, Carboeiro, Silleda.jpg|Ponte de Carboeiro.
Ficheiro:Ponte-Puzo-Negro.jpg|Ponte do Puzo Negro en Ponte
Ficheiro:Arco da Carixa.jpg|Arco da Carixa.

## Véxase tamén
Air Algérie

**Air Algérie SpA** é a aeroliña nacional de Alxeria, con sede na cidade de Alxer. Opera voos nacionais a 32 aeroportos e internacionais a 39 destinos en 28 países, ademais de tamén voos chárter, aerotaxi e agrícolas. A aeroliña é membro da Asociación de Transporte Aéreo Internacional, a Organización Árabe de Transportistas Aéreos, e a Asociación de Aeroliñas Africanas. Dende decembro do ano 2013 a compañía é totalmente propiedade do goberno do país.

## Historia 
### Formación e primeiros anos 
En 1946 creouse a *Compagnie Générale de Transports Aériens* (CGTA). Comezou a realizar voos chárter entre Alxeria e Europa no ano seguinte, pero cara finais da década xa tiña voos regulares servindo a Alxer, Basilea, Annaba, Xenebra, Marsella, París, Philippeville e Tolosa. Tres Bretagne de 34 asentos uníronse á frota de sete DC-3 en 1952. A *Compagnie Air Transport* (CAT), subsidiaria de Air France e a *Compagnie Générale Transatlantique*, formouse a finais dos 40 para conectar Basilea, Lión, Marsella, París e Tolosa con Alxer, Constantine e Orán. Tamén se iniciaron voos estacionais entre Londres e Deauville. Tras a caída de trafico despois de 1951 comezouse a considerar un socio para fusionarse.
miniatura|250px|Constellation coa librea de Air Algérie en 1957
CGTA e CAT fusionáronse o 23 de maio de 1953 para formar a *Compagnie Générale de Transports Aériens Air Algérie*, Ese nes asinouse un contrato para a compra de dous Ilyushin Il-18 destinados a operar a ruta entre Alxer e Moscova. Air Algérie so recibiría un destes avións, xa que o contrato foi posteriormente cancelado. O único Il-18 da frota foi usado polo goberno. En abril de 1968 había oito DC-4 na frota e ese ano catro Convair 440 ex-Lufthansa foron mercados e convertidos á versión 640. Eses avións substituirían aos DC-4.

Cara marzo de 1970 o goberno era o dono do 83% da compañía; nese momento a frota estaba omposta por un Boeing 737-200, cinco Caravelle, catro CV-640, tres DC-3 e un DC-4. Société de Travail Aérien, unha aeroliña doméstica que fora fundada en 1968, foi absorvida por Air Algérie en maio de 1972. No mes de agosto pedíronse tres Fokker F27-400 por 2,5 millóns de libras. En setembro, cun segundo Boeing 737 pendente de entrega, pedíronse dúas unidades máis dese modelo (un deles convertible). Ese ano o goberno de Alxeria mercou as accións restantes posuídas por Air France e fíxose co 100% da aeroliña. Air Algérie abriría unha nova ruta a Karachi en 1975, e en novembro de 1979 pedíronse catro Boeing 727 por 62 millóns de dólares.

Cara xullo de 1980 Air Algérie tiña 5.621 empregados e unha frota de 57 avións, incluídos 14 Ag-Cat, seis Boeing 727-200, dez Boeing 737-200, tres Boeing 737-200C, un Boeing 747-200C, un Cherokee Six, dous Convair CV-640, un Douglas DC-8-63CF, un Nord 262 e 18 Queen Air.

## Frota 
En setembro de 2015 a frota de Air Algérie estaba formada polos seguintes avións:

## Notas
The 5.6.7.8's

**The 5.6.7.8’s** é un trío de mulleres xaponesas que tocan Garage rock, e a súa música ten reminiscencias da música surf americana. Todos os membro do grupo son de Tokyo, no Xapón. O grupo chámase así porque elas tocan música con reminiscencias do rock dos anos 50, 60, 70 e 80. Frecuentemente interpretan cancións do rock and roll americano.

The 5.6.7.8’s comezaron actuando como un cuarteto en Tokío e foron recrutando moitos intérpretes invitados durante a súa xira por Australia, onde incluso recrutaron a un membro home, "Eddie". Convertéronse oficialmente nun trío en 1992.

The 5.6.7.8’s fixeron unha breve aparición no filme de 2003 de Quentin Tarantino "Kill Bill Volume 1", onde se lles ve tocando descalzas nunha izakaya.

## Membros 
The 5.6.7.8’s foi formada en 1986 por Sachiko e Yoshiko “Ronnie” Fujiyama, dúas irmás de Tokyo que compartían a paixón polo rock and roll e outros dous membros. Orixinalmente, a banda consistía en Yoshiko como cantante e guitarra, "Rico" na segunda guitarra, "Yoshie" no baixo e Sachiko na batería. Despois de varios cambios na formación (incluíndo o baixista Yoshiko Yamaguchi, quen aparece no filme "Kill Bill"), a banda converteuse nun trío trala saída de Rico e Yoshie. Yoshiko e Sachiko son aínda os principais compoñentes da banda, e agora Akiko Omo reincorporase a banda como baixista (orixinalmente uniuse a The 5.6.7.8’s a principios de 1990).

Aínda que o grupo canta a maioría das súas canción en xaponés, fan moitas versións de cancións de rock and roll americano. Porén, a súa páxina oficial e a maioría das páxinas de fans son en xaponés, xa que teñen un gran número de seguidores no Xapón e teñen incontables concertos no seu país de orixe.

## Discografía 
## Véxase tamén 
### Ligazóns externas 
* Páxina oficial 
* Perfil en Nippop
Aesop Rock

**Ian Mathias Bavitz**, nado en Syosset (Estado de Nova York) o 5 de xuño de 1976, é un vocalista de rap estadounidense, máis coñecido como **Aesop Rock**.

## Traxectoria 
Comezou a súa carreira en 1997 ao editar* EP Music for the Earthworms*, en 2000 fíxose coñecido con  *Float*. Coñecido polas súas rimas cheas de referencias á xente traballadora, centradas en Nova York.

## Discografía
### Con Mush
* *Float*

### Con Definitive Jux
* *Labor Days* (2001)
* *Boombox 12"* (2001)
* *Daylight 12"* (2001)
* *Coma / Maintenance 12"* (2001)
* *Daylight* (2002)
* *Bazooka Tooth* (2003)
* *Easy / No Jumper Cables 12"* (2003)
* *Freeze / The Greatest Pac-Man Victory In History 12"* (2003)
* *Limelighters 12"* (2003)
* *Fast Cars, Danger, Fire and Knives* (2005)

### Independent releases
* *Music For Earth Worms*
* *Appleseed*
Kathy Acker

**Kathy Acker**, nada en Nova York o 18 de abril de 1947 e finada en Tijuana (México) o 30 de novembro de 1997, foi unha escritora estadounidense.

## Traxectoria 
Permaneceu á marxe do mundo literario norteamericano, só publicando en pequenas editoriais ata mediados dos anos 80. En 1984 publicou a súa primeira publicación británica, unha novela chamada *Blood and Guts in High School*, que foi o comezo dunha considerable número de novelas, case todas publicadas na editora Grove Press. Contra o final da súa vida coñeceu un certo éxito na prensa, *The Guardian* publicou artigos seus.

## Obras 
* *Adult Life of Toulouse Lautrec* (1978)
* *Childlike Life of the Black Tarantula By the Black Tarantula* (1978)
* *I Dreamt I Was a Nymphomaniac* (1980)
* *N.Y.C. in 1979* (1981)
* *Great Expectations* (1983)
* *Algeria : A Series of Invocations Because Nothing Else Works* (1984)
* *Blood and Guts in High School* (1984)
* *Don Quixote: Which Was a Dream* (1986)
* *Literal Madness: Three Novels* (Reprinted 1987)
* *Kathy Goes to Haiti*
* *My Death My Life by Pier Paolo Pasolini*
* *Florida*
* *Wordplays 5 : An Anthology of New American Drama* (1987)
* *In Memoriam to Identity* (1990)
* *Empire of the Senseless* (1990)
* *Hannibal Lecter, My Father* (1991)
* *My Mother: A Demonology* (1994)
* *Pussycat Fever* (1995)
* *Dust. Essays* (1995)
* *Pussy, King of the Pirates* (1996)
* *Bodies of Work : Essays* (1997)
* *Portrait of an Eye: Three Novels* (Reprinted 1998)
* *Rip-Off Red, Girl Detective* (2002)

## Bibliografía 
* *Kathy Acker and Transnationalism*, ed. Polina Mackay and Kathryn Nicol (Cambridge Scholars, 2009)
Batalla de Athens

A **batalla de Athens** foi unha batalla disputada durante a guerra civil estadounidense o 26 de xaneiro de 1864. Comandaba as forzas da Unión o capitán Emil Adams fronte ás forzas confederadas dirixidas por Moses W. Hannon. A batalla tivo lugar no Condado de Limestone, Alabama. Árredor das 4:00 am do 26 de xaneiro de 1864, a cabalaría confederada (600 homes) atacou Athens, Alabama defendida por só 100 soldados da Unión, a pesar da falta de fortificación das forzas defensoras e do seu menor número conseguiron rexeitar o ataque despois de dúas horas de batalla, morreron 50 militares (30 confederados e 20 unionistas).
Espectro

**Espectro** pode referirse a:

*O **espectro electromagnético**, o conxunto de todas as posibles ondas electromagnéticas que vai desde os raios gamma ás ondas de radio.
*Un **espectro**, unha representación de algo  sobrenatural ou aterrador, normalmente imaxinario.
* En matemáticas, particularmente na análise funcional, o espectro dun operador linear  é unha xeneralización do conxunto de eigenvalores dunha matriz.
Branco

O **branco** ou **albo** é unha cor cuxo espectro luminoso é mestura aditiva de distintos espectros puros, dando unha sensación de claridade. Pódese definir a partir da composición de cores, coas porcentaxes de cada unha precisas, se ben non hai unha única definición de branco.

O branco é a cor do fondo desta páxina. O código HTML para a cor branca pura é #FFFFFF.

* O prefixo grego para branco é *Leuko-*.

**Branco** tamén é usado para referirse a persoas de pel clara.

## Simboloxía da cor branca 
[miniatura|Ancián [nepalí con barba e pelo brancos]]
A cor **branca** simboliza pureza, modestia, inocencia, limpeza, paz (ou rendición), verdade... e transmite sensacións de calma e ledicia .

## Galería 

Ficheiro:Dog park!.jpg
Ficheiro:Churra Tensina.jpg
Ficheiro:Cosmópolis 0013 sky.jpg
Ficheiro:Allium sativum - Garlic 02.jpg
Ficheiro:Rice grains.jpg
Ficheiro:LhotseMountain.jos.500pix.jpg
Ficheiro:QuartzUSGOV.jpg
Ficheiro:FullMoonHauknes.jpg

## Véxase tamén 
### Outros artigos 
Lista de cores
Bruce Andrews

**Bruce Andrews**, nado en Chicago en 1948, é un poeta norteamericano, un dos creadores do movemento L=A=N=G=U=A=G=E.

## Traxectoria
Estudou relacións internacionais na Universidade Johns Hopkins e ciencia política en Harvard. En 1973 publica o seu primeiro libro, *Edge*. En 1978 con Charles Bernstein edita a revista cultural *L=A=N=G=U=A=G=E*, os seus 13 números publicados foron fundamentais para o novo movemento de avangarda que tomou o nome da revista. En 1984 el e Bernstein publicaron a maioría do contido dos 13 números en *The L=A=N=G=U=A=G=E Book*.

A súa poesía fundaméntase no sistemático rachamento das normas da linguaxe, ata agora publicou corenta poemarios, entre os que destacan ''I Don't Have Any Paper So Shut Up (Or, Social Romanticism)* (1992) e *Ex Why Zee: Performance Texts, Collaborations with Sally Silvers, Word Maps, Bricolage & Improvisation'' (1995). Boa parte da súa obra última publicouna online.

## Véxase tamén
### Ligazóns externas
*Bruce Andrews en EPC, inclúe ligazóns a libros online/
Cerco de Veracruz

A **batalla, cerco** ou **bombardeo de Veracruz** foi un cerco de 20 días á cidade de Veracruz en México durante a Guerra Mexicano-Americana, o sitio durou entre o 9 e o 29 de marzo de 1847, comeza co asalto anfibio dirixido polas forzas militares norteamericanas, e finalizou coa rendición e ocupación da cidade. As tropas norteamericanas marcharon logo sobre a cidade de México.

O xeneral Winfield Scott desembarcou con 12 000 soldados na praia de Collada, a tres millas ao suroeste de Veracruz, o factor sorpresa tivo éxito e o 15 de marzo a cidade estaba completamente cercada, defendida por 3 360 soldados, doce días de bombardeos remataron na rendición o 27 de marzo e na ocupación da cidade dous días máis tarde, abrindo a costa leste de México ás forzas americanas.

## Notas
Stunts

***Stunts*** é un videoxogo de carreiras de coches, creado por Distinctive Software en 1990 e editado por Brøderbund para DOS. Fortemente influído nos seus gráficos e na propia estrutura do xogo por Test Drive.

A finais da década de 1990 os creadores declararon o xogo freeware.
## Véxase tamén
### Ligazóns externas 
The Stunts Racing Portal
Michael Albert

**Michael Albert**, nado o 8 de abril de 1947, é un activista político e escritor estadounidense.

Coeditor de ZNet e coeditor e cofundador de *Z Magazine*. Tamén é un dos fundadores de South End Press. Desenvolveu con Robin Hahnel a teoría económica nomeada economía participativa ou *parecon*.
AK Press

**AK Press** é unha editorial independente, de propiedade colectiva especializada en literatura radical e anarquista. As obras publicadas por AK Press inclúen reedicións de clásicos do radicalismo e outras obras de autores novos. Opera dende Londres, Edimburgo e Oakland (California).

Entre os autores que publicaron obras na editorial están Noam Chomsky, Howard Zinn, Jello Biafra, Arundhati Roy e Mumia Abu-Jamal

## Véxase tamén 
### Ligazóns externas 
* Web de AK Press
Termas de Caracalla

As **Termas de Caracalla** foron uns baños públicos construídos en Roma entre o ano 212 e o 216 durante o reinado do emperador Caracalla. Eran as termas máis grandes de Roma, con máis de 9 hectáreas, con capacidade para 1600 persoas, con 64 cisternas de 80&nbsp;000 litros cada unha. As ruínas das termas constitúen unha popular atracción turística.
Arcebispo de Canterbury

O **arcebispo de Canterbury** é o bispo primado da Igrexa de Inglaterra e da Comuñón Anglicana. A súa sé episcopal é a diocese de Canterbury. Funciona tamén como metropolitano da provincia de Canterbury. Considerado un dos cinco grandes, co arcebispo de York e os bispos de Londres, Durham e Winchester. A súa diocese cobre o leste de Kent. O arcebispo de Canterbury é, *ex officio*, membro da Cámara dos Lores. O actual arcebispo de Canterbury é Justin Welby.
Tu Fu

**Du Fu** (chinés tradicional e simplificado: 杜甫, *pinyin*: *Dù Fǔ*; Wade-Giles: *Tu4 Fu*3), tamén coñecido como **Dù Shàolíng** (杜少陵) ou **Dù Gōngbù** (杜工部), nado en Gongyi no ano 712 e finado en Tanzhou en 770, foi un destacado poeta chinés durante a época da dinastía Tang. O seu nome de cortesía era **Zǐ Měi** (子美).

## Traxectoria
Contemporáneo e amigo de Li Bai (Li Po), a súa poesía tivo, porén, un carácter máis político e social que a de Li Bai. A pesar de suspender os exames imperiais nunha ocasión, chegou a se converter en funcionario do Estado, traballando na corte do emperador Tang Suzong.

A súa vida pasou por moitas vicisitudes, a principal das cales sería a rebelión de An Lushan de 755, que desestabilizou todo o país e obrigou a Du Fu a abandonar, xunto á corte Tang, a capital Chang'an. Pasaría o resto da súa vida en condicións moi precarias.

Debido á orixinalidade da súa obra, non logrou un gran recoñecemento durante a súa vida. Porén, o seu prestixio e fama non cesarían de crecer tras a súa morte, chegando a se converter nun dos máis grandes escritores da historia chinesa, cuxa influencia pasou a xeracións posteriores de poetas tanto na China como no Xapón.
560-M

2.500-M < **560-M** < 510-M

## Acontecementos
Data da aparición das primeiros seres acuáticos no planeta Terra.

Dátase co nome de Eón Fanerozoico, coa Era Paleozoica e o Período Cámbrico. Tamén nesta ocasión segue sen haber acordo entre os científicos para datar estes períodos cunha idade concreta. As variacións ocorren entre o 590 - 560 millóns de anos ata os 510 e os 505 millón de anos, polo que nos cinxiremos fielmente a unhas datas orientativas.

Subdivídese en tres eras:
* **Inferior** (Georgiense): Segue habendo alta intensidade volcánica. Na atmosfera comeza a trocarse o carbono por algo de osíxeno. Proliferan os organismos pluricelulares, entre eles as bacterias e os protozoos. Duración estimativa do período dende o 590 ata 540 aproximadamente.
* **Media** (Acadiense): A calor mantense no planeta, seguen a proliferar as bacterias e demais. Novos diluvios torrenciais. Duración estimativa do período dende o 540 ata 523 aproximadamente.
* **Superior** (Coñecidos co nome de: Franconiense e Posdaniense). Aparecen os primeiros seres acuáticos, especialmente fungos. Duración estimativa do período dende o 523 ata 505 aproximadamente.

## Véxase tamén
*Historia ano a ano
Herzog & de Meuron

**Herzog & de Meuron Architekten** é unha firma de arquitectura Suíza de reputación internacional, fundada no 1978 por Jacques Herzog (nado o 19 de abril en Basilea) e Pierre de Meuron (nado o 8 de maio en Basilea), os cales seguen sendo os dos principais socios do estudo. Os seus primeiros traballos foron pezas reconstruvistas de modernidade, cualificadas ó mesmo nivel co minimalismo de Donald Judd. Porén, os seus traballos máis recentes, coma o Prada Epicenter de Tokyo, o Edificio do Forum das Culturas de Barcelona e o Estadio Olímpico de Pequín, suxiren un troco de aptitude.
A pesar do seu compromiso coa primacía da materialidade amosada en tódolos seu proxectos, a manipulación da forma foi dende o modernismo cúbico ata os prismas volumétricos de maior, ou polo menos, igual presenza. Ámbolos dous arquitectos acostuman facer referencia a Joseph Beuys coma unha fonte duradeira da súa inspiración e é moi usual a colaboración con outros artistas nos seus proxectos arquitectónicos. O seu éxito pode ser atribuído á creación de relacións descoñecidas, ou pouco usuais, a través de materiais de moita familiaridade e moi comúns.

## Principais proxectos 
* Ampliación do Centro de Arte , Mineapolis, 2005
* Edificio do Forum Universal das Culturas, Barcelona, 2004
* Centro de danza Laban, Deptford Creek; Londres, 2003
* Parque de St. Jakob (estadio de fútbol); Basilea, 2001
* Tate Modern, Bankside, Londres; 1995–2000
* Torre da estación de ferrocarrís, Basilea; 1994–1997
* Allianz Arena (estadio de fútbol), Múnic; 2005

## Proxectos baixo construción 
* Estadio Olímpico, Pequín

## Galardóns 
* Premio Schock, 1999
* Premio Pritzker, 2001
* Premio Stirling, 2003, polo Centro de danza de Laban.
## Galería de imaxes

Ficheiro:Allianz Arena Pahu.jpg|Allianz Arena, Múnic, Alemaña, 2005.
Ficheiro:Elbphilharmonie, Februar 2015-4930.jpg|Elbphilharmonie, HafenCity Hamburg (2007-2016).
Ficheiro:Tate modern london 2001 01.jpg|Tate Modern, Londres, Reino Unido, 1995-00.
Ficheiro:Edifici Fòrum Barcelona Catalonia.jpg|Edificio Fòrum, Barcelona, España, 2004.
Ficheiro:VitraHaus by Herzog and DeMeuron by Robbie Conceptuel.png|VitraHaus , Weil am Rhein, Alemaña
Agostinho Neto

**António Agostinho Neto**, nado en Catete, Icolo e Bengo, Angola, o 17 de setembro de 1922 e finado en Moscova o 10 de setembro de 1979, foi un político e escritor angolano e o primeiro presidente de Angola, entre 1975 e 1979.

## Traxectoria 
Converteuse nunha figura prominente na década de 1940 dentro dos movementos nacionalistas angolanos, ao tempo que estudaba medicina en Lisboa. Á súa volta a Angola, logo de se doutorar, converteuse axiña nunha figura problemática pola súa oposición ao goberno colonial, que o arrestou, aínda que conseguiu escapar a Marrocos, onde se converteu nun dos líderes da resistencia angolana no exilio.

Foi un dos primeiros membros do Movemento Popular de Liberación de Angola (MPLA) e asumiu a presidencia de Angola o 11 de novembro de 1975 cando Angola obtivo a independencia.

## Obra literaria 
### Poesía 
* 1957 - Quatro Poemas de Agostinho Neto, Póvoa do Varzim, e.a.
* 1961 - Poemas, Lisboa, Casa dos Estudantes do Império
* 1974 - Sagrada Esperança, Lisboa, Sá da Costa (inclúe os poemas dos dous primeiros libros)
* 1982 - A Renúncia Impossível, Luanda, INALD (edición póstuma)

### Política 
* 1974 - Quem é o inimigo... qual é o nosso objectivo?
* 1976 - Destruir o velho para construir o novo
* 1980 - Ainda o meu sonho

## Véxase tamén 
* Presidente de Angola
* Movemento Popular de Liberación de Angola (MPLA)
3×3 Eyes

***3×3 Eyes***, pronunciado  en xaponés, foi un manga realizado por Yuzo Takada, probablemente a súa serie máis exitosa, con 40 volumes publicados entre 1987 e 2002 na revista *Young Magazine*.

Baseado neste manga realizáronse dúas series anime OVA, en 1991 e 1995 de 4 e 3 episodios respectivamente.
Jonas Savimbi

**Jonas Malheiro Savimbi**, nado en Munhango (Bié Province) o 3 de agosto de 1934 e finado o 22 de febreiro de 2002, foi un líder rebelde angolano que fundou a UNITA en 1966.

Co apoio do goberno dos Estados Unidos, o goberno de Suráfrica e líderes africanos como Félix Houphouët-Boigny de Costa do Marfil e Mobutu Sese Seko de Zaire, Savimbi organizou unha milicia armada contra o goberno de Angola, que estaba apoiado pola Unión Soviética e Cuba.
Sakura, cazadora de cartas

, tamén coñecido polo seu título en inglés ***Cardcaptor Sakura***, é un serie manga escrita e ilustrada polo grupo artístico feminino CLAMP. O manga publicouse serializado mensualmente na revista *shōjo* *Nakayoshi* de maio de 1996 a xuño de 2000. Tamén foi publicado en 12 volumes *tankōbon* de Kodansha entre novembro de 1996 e xullo de 2000. A historia céntrase en Sakura Kinomoto, unha alumna de primaria que descobre poderes máxicos despois de liberar accidentalmente un conxunto de cartas máxicas no mundo; debe recuperar as cartas para evitar a catástrofe. Cada unha destas cartas outorga diferentes poderes máxicos e só pode ser activada por alguén con habilidades máxicas inherentes. Unha secuela de Clamp, *Kādokyaputā Sakura Kuria Kādo-hen*, centrada en Sakura na escola secundaria, comezou a serializarse en *Nakayoshi* en 2016.

É tamén un serie de animación (1998-2000) baseado no manga, de 70 episodios de media hora e dous filmes. A serie anime estreouse en galego o 15 de xaneiro de 2024 no Xabarín Club a través da tvG2. Foi traducida por Adrián Ramos e a dirección da dobraxe é obra de Antón Rubal.

## Sinopse 
Sakura Kinomoto, rapaza de dez anos descobre un día, na biblioteca do seu pai, un libro misterioso, do que sae Kerberos, unha pequena criatura con ás que lle di que el é o garda das cartas, creadas por un meigo hai séculos, cada carta posúe un poder propio, pero hai un problema as cartas xa non están no libro. Kerberos confía a Sakura a misión de xuntar todas as cartas, antes de que se produza unha catástrofe.

## Notas 
## Véxase tamén 
### Bibliografía 
* 
* 
* 

### Ligazóns externas 
* Páxina web oficial 
* *Sakura, cazadora de cartas* en NHK
Beowulf

**Beowulf** pode referirse a:

****Beowulf***, poema anglosaxón medieval que narra as aventuras dun heroe homónimo.
***Beowulf**, heroe gauta protagonista do mencionado poema.

A historia foi levada ao cinema en varias ocasións:
****Beowulf*** (Graham Baker, 1999), protagonizado por Christopher Lambert;
****Beowulf & Grendel***, (Sturla Gunnarsson, 2005), protagonizado por Gerard Butler;
****Beowulf*** (Robert Zemeckis, 2007), protagonizado por Ray Winstone
Lugares de Carral

[miniatura|dereita|[Casa do concello de Carral.]]
Galicia → Parroquias de Galicia → Lugares de Galicia → **Lugares de Carral**

## Lugares de Carral
### Beira
### Cañás
### Paleo
### Quembre
### Sergude
### Sumio
### Tabeaio
### Vigo
## Parroquias de Carral
## Véxase tamén
### Outros artigos
*Eleccións municipais en Carral
*Galería de imaxes de Carral
Lugares de Cee

[miniatura|dereita|[Casa do concello de Cee.]]
Galicia → Parroquias de Galicia → Lugares de Galicia → **Lugares de Cee**

## Lugares de Cee
### A Ameixenda
### Brens
### Cee
### Lires
### A Pereiriña
### Toba
## Parroquias de Cee
## Véxase tamén
### Outros artigos
*Eleccións municipais en Cee
*Galería de imaxes de Cee
Lugares de Cerceda

[miniatura|dereita|[Casa do concello de Cerceda.]]
Galicia → Parroquias de Galicia → Lugares de Galicia → **Lugares de Cerceda**

## Lugares de Cerceda
### Cerceda
### As Encrobas
### Meirama
### Queixas
### Rodís
### Xesteda
## Parroquias de Cerceda
## Véxase tamén
### Outros artigos
*Eleccións municipais en Cerceda
*Galería de imaxes de Cerceda
Lugares de Cedeira

[miniatura|dereita|[Casa do concello de Cedeira.]]
Galicia → Parroquias de Galicia → Lugares de Galicia → **Lugares de Cedeira**

## Mapas de situación das parroquias de Cedeira

Ficheiro:Mapa Cedeira.PNG|Localización da parroquia de Cedeira
Ficheiro:Mapa Cervo.PNG|Localización da parroquia de Cervo
Ficheiro:Mapa Esteiro.PNG|Localización da parroquia de Esteiro
Ficheiro:Mapa Montoxo.PNG|Localización da parroquia de Montoxo
Ficheiro:Mapa Piñeiro.PNG|Localización da parroquia de Piñeiro
Ficheiro:Mapa Regoa.PNG|Localización da parroquia de Régoa
Ficheiro:Mapa San Román.PNG|Localización da parroquia de San Román de Montoxo

## Lugares de Cedeira
### Cedeira
### Cervo
### Esteiro
### Montoxo
### Piñeiro
### Régoa
### San Román de Montoxo
### Teixido
## Parroquias de Cedeira
## Véxase tamén
### Outros artigos
*Eleccións municipais en Cedeira
*Galería de imaxes de Cedeira
Lugares de Oza-Cesuras

[miniatura|dereita|Antiga [casa do concello de Cesuras.]]
[miniatura|dereita|Antiga [casa do concello de Oza dos Ríos.]]

Galicia → Parroquias de Galicia → Lugares de Galicia → **Lugares de Oza-Cesuras**

## Lugares de Oza-Cesuras
### Bandoxa
### Borrifáns
### Bragade
### Carres
### Cis
### Cuíña
### Cutián
### Dordaño
### Figueredo
### Filgueira de Barranca
### Filgueira de Traba
### Loureda
### Mandaio
### Mondoi
### Oza
### Paderne
### Parada
### Porzomillos
### Probaos
### Reboredo
### A Regueira
### Rodeiro
### Salto
### Trasanquelos
### Vivente
## Parroquias de Oza-Cesuras
## Véxase tamén
### Outros artigos
*Eleccións municipais en Oza-Cesuras
*Galería de imaxes de Oza-Cesuras
Lugares de Coirós

[miniatura|dereita|[Casa do concello de Coirós.]]
Galicia → Parroquias de Galicia → Lugares de Galicia → **Lugares de Coirós**

## Lugares de Coirós
### Armea
### Coirós
### Colantres
### Santa María de Ois
### Santa Mariña de Lesa
### Santiago de Ois
## Parroquias de Coirós
## Véxase tamén
### Outros artigos
*Eleccións municipais en Coirós
*Galería de imaxes de Coirós
Lugares de Cerdido

[miniatura|dereita|[Casa do concello de Cerdido.]]
Galicia → Parroquias de Galicia → Lugares de Galicia → **Lugares de Cerdido**

## Mapas de situación das parroquias de Cerdido

Ficheiro:Mapa A Barqueira.PNG|Localización da parroquia da Barqueira
Ficheiro:Mapa Os Casás.PNG|Localización da parroquia dos Casás
Ficheiro:Mapa Cerdido.png|Localización da parroquia de Cerdido

## Lugares de Cerdido
### A Barqueira
[miniatura|dereita|150px|Campo da feira da [A Barqueira, Cerdido|Barqueira.]]

### Os Casás
[miniatura|dereita|150px|Limpadoira, máquina que separa a casula do gran do [cereal, na malla popular da parroquia dos Casás.]]

### Cerdido
[miniatura|dereita|150px|Igrexa de [Cerdido, Cerdido|Cerdido.]]

## Parroquias de Cerdido
## Véxase tamén
### Outros artigos
*Eleccións municipais en Cerdido
*Galería de imaxes de Cerdido
Fredrik Barth

**Fredrik Barth**, nado en Leipzig o 22 de decembro de 1928 e finado o 24 de xaneiro de 2016 en Oslo, foi un antropólogo noruegués.

## Traxectoria 
Estudou na Universidade de Chicago e na Universidade de Cambridge. É autor da antoloxía *Ethnic Groups and Boundaries* (1969), na que formula a teoría relacional da etnicidade, que enfatiza as fronteiras entre grupos étnicos que non define unha sociedade ou unha cultura, senón o medio co que os membros dos grupos étnicos diferentes definen o ámbito e o alcance das súas relacións recíprocas en situacións de contacto.

## Véxase tamén 
### Ligazóns externas 
* Entrevista a Fredrik Barth
Casto Sampedro

**Casto Sampedro Folgar**, nado en Redondela o 15 de novembro de 1848 e finado en Pontevedra o 8 de abril de 1937, foi un folclorista e investigador da arqueoloxía galego. Foi o autor do primeiro cancioneiro galego no que, xunto ás letras, incorporou tamén as músicas. por Xosé Filgueira Valverde, quen ordenou e transcribiu as fichas que deixara manuscritas Casto Sampedro: *Cancionero&nbsp;musical de Galicia. Colección de la Sociedad Arqueológica de Pontevedra reunida por Don Casto&nbsp;Sampedro&nbsp;y Folgar. Reconstitución, introducción y notas bibliográficas por José Filgueira Valverde (*Madrid: Diputaciones de las cuatro provincias del Antiguo Reino de Galicia. Museo de Pontevedra, 1942; 2 vols).&nbsp;
miniatura|250px|Placa da rúa dedicada a Casto Sampedro, en Redondela

En 1982 publicouse unha reedición facsimilar pola Fundación Pedro Barrié de la Maza, A Coruña. E en 2007, unha nova edición baixo o título *Cancionero&nbsp;musical de Galicia reunido por Casto&nbsp;Sampedro&nbsp;y Folgar*, coordinada por Carlos Villanueva e con estudos críticos de Luís Costa, Xabier Groba, Xosé Carlos Valle e o propio Villanueva.

## Notas 
## Véxase tamén 
### Bibliografía 
* Groba González, Xabier (Tese de doutoramento) (2011). O legado musical de Casto Sampedro Folgar (1848-1937): o canto galego de tradición oral.  Universidade de Santiago de Compostela.
*
* 
* 

### Ligazóns externas 
* Biografía na páxina web do Museo de Pontevedra
Adetomyrma

miniatura|Adetomyrma venatrix

**Adetomyrma** é un xénero de formigas, recentemente descuberta en Madagascar. Só se coñecen dúas familias, unha delas é *Adetomyrma venatrix* (Formiga Drácula)

## Véxase tamén
A Mind Forever Voyaging

***A Mind Forever Voyaging*** (AMFV) é un xogo de ordenador interactivo creado por Steve Meretzky e publicado por Infocom en 1985. O nome procede do libro *O preludio* de William Wordsworth. O xogo está entre os máis respectados de Infocom polo seu ton serio e pola preocupación pola deriva social e política da humanidade, aínda que non tivo éxito comercial.
## Plataformas: 
Amiga, Apple II, Atari ST, Commodore 64, MS-DOS, TRS-80, TI-99/4A e Macintosh
Al Jazeera

**Al Jazeera** ( **الجزيرة**, *a illa* ou *a península* en árabe) é unha canle árabe de televisión por satélite radicada en Qatar.
Fundouse en 1996 polo goberno qatarí, converteuse na principal canle de noticias do mundo árabe. En orixe gratuíta e financiada polo goberno, a emisora comezou a cobrar polos seus servizos e independizouse financeiramente. A partir de 1998 emite 24 horas e ten a súa maior audiencia en Oriente Próximo e entre os emigrante árabes en Europa.

A canle fíxose coñecida internacionalmente logo dos ataques do 11 de setembro de 2001, cando se produciu a intervención norteamericana en Afganistán, ao ser a única canle internacional en ter correspondentes no país.

## Véxase tamén 
### Ligazóns externas 
* Web de Al Jazeera